नारायण— ना॰ [सं॰] विष्णु; नारन । — पाती— ना॰ हे॰ नारानपाती । ~ प्रेस— ना॰ नेपालका जनरल गेहेन्द्रशमशेरले बनाएको पुरानो मुद्रणयन्त्र । ~ बलि— ना॰ अपमृत्यु, अकाल मृत्यु आदिले गर्दा अगति परेका वा लामो समयसम्म बेपत्ता भएकाले मृत मानिएका व्यक्तिको और्ध्वदैहिक क्रिया वा प्रेतकर्म गर्नाका निम्ति ब्रह्मा, विष्णु, महेश्वर, इन्द्र र यमको पूजा गरी मृतकको प्रायश्चित्तस्वरूप गरिने संस्कार । — हिटी दरबार— ना॰ तत्कालीन नेपालको राजदरबार ।
